 Ipa mhedzisiro yakakodzera kunyaya inotevera:Asi mhedzisiro yako ngainakidze.Achipedza muromo iwoyo varwi vakabva vabuda mutsanga ndokuchimhanya vachikwidza kuenda kwaibva nemheremhere. Iye Dambaza akamhanya akatungamira ari nechekumusoro ikoko, uyuwo Zviuya akabva amhanya akatungamira nechezasi. Vachangoti kata pamukwidza wokubva mukakova vakaona mberi kwavo kwakati svi-i nevanhu vaimhanya vachiuya kwavari. Zvakavajekera pachena kuti vokwavo ndivo vaitiza nokuti vakavaona vari mberi uye vari vashoma kune vaive nematehwe embada. Ivavo vaidzingirirwa vakati vavaona vachiuya vakamira ndokuchitendeuka kutarira kuvarwi vaHwata wanike rave rutindindi. Ivowo varwi vaHwata vakanga vakahadzika zvikuru kuona boka rakadaro richivachingura asi havana kudududza, ko, ndiyo ka hondo yavakanga vatunhurira matondo kwemazuva. 